पीएम मोदी से फ्रांस में भारतीयों ने की मुलाकात तो बौखलाया पाकिस्तान, वायरल हो रहा ये Video  
पीएम मोदी ने फ्रांस में भारतीय नागरिकों से की मुलाकात
पीएमओ ने ट्विटर अकाउंट पर शेयर किया वीडियो
वीडियो देखकर बौखलाया पाकिस्तान
प्रधानमंत्री नरेंद्र मोदी ने फ्रांस में भारतीय समुदाय के लोगों को संबोधित किया. इस दौरान उन्होंने वहां मौजूद भारतीय नागरिकों से भी मुलाकात की. प्रधानमंत्री कार्यालय (पीएमओ) द्वारा आधिकारिक ट्विटर अकाउंट पर एक वीडियो पोस्ट किया गया है, जिसमें वह भारतीयों से मिल रहे हैं. इतना ही नहीं, इस दौरान पीएम मोदी फ्रांस में मौजूद बोहरा समुदाय के लोगों से भी मिले, जिसके हाथ में तिरंगा था. फिलहाल जहां एक ओर फ्रांस की राजधानी पेरिस में पीएम मोदी के भाषण के बाद देश-विदेश के भारतीयों का हुजूम उत्साहित दिखा, वहीं पाकिस्तान बौखलाता हुआ नजर आया.

Kitnay paisey lag gaye iss dramay pe? https://t.co/6ZeSIRNDnA

पाकिस्तान सरकार के मंत्री फवाद हुसैन इस वीडियो को देखने के बाद बौखलाए हुए नजर आए. उन्होंने इस वीडियो को शेयर करते हुए लिखा, 'कितने पैसे लग गए इस ड्रामे में?' बता दें, भारतीय नागरिकों को संबोधित करते वक्त पीएम मोदी ने कहा, 'भारत से आपका रिश्ता मिट्टी और फ्रांस से मेहनत का है. इन दिनों सबलोग राम की भक्ति में डूबे हैं. पेरिस राम में राम गया है.' उन्होंने कहा, 'भारत और फ्रांस की दोस्ती अटूट है. ये मित्रता नयी नहीं है बल्कि सालों पुरानी है. हर परिस्थिति में दोनों देश साथ रहे हैं. दुख की घड़ी में भी दोनों देश साथ रहे हैं. हम आपसी उपलब्धि पर खुश होते हैं.' 
पीएम ने कहा, 'फ्रेंच फुटबॉल टीम के बहुत से प्रशंसक भारत में हैं.' पीएम मोदी ने कहा, 'बैंक खातों को खोलने में भारत ने रिकॉर्ड बनाया. आज नए भारत में भ्रष्टाचार, भाई-भतीजावाद, परिवारवाद, जनता के पैसे की लूट, आतंकवाद पर लगाम कसी जा रही है. ऐसा पहले कभी नहीं हुआ. नए भारत में थकने और रुकने का सवाल ही पैदा नहीं होता.' 
पीएम ने कहा, 'जब मैं 4 साल पहले फ्रांस आया था, तो हजारों की संख्या में भारतीयों से संवाद का अवसर मिला था. मुझे याद है, तब मैंने आपसे एक वादा किया था. मैंने कहा था कि भारत आशाओं और आकांक्षाओं के नए सफर पर निकलने वाला है. आज जब आपके बीच आया हूं तो कह सकता हूं कि हम न सिर्फ उस सफर पर निकल पड़े, बल्कि 130 करोड़ भारतवासियों के सामूहिक प्रयासों से भारत तेज़ गति से विकास के रास्ते पर आगे बढ़ रहा है. यही कारण है कि इस बार फिर देशवासियों ने अधिक प्रचंड जनादेश देकर हमारी सरकार को समर्थन दिया है.'